paragraph_text: U općini Kiseljaku danas rade na proglašenju starog grada Kaštela nacionalnim spomenikom. Kaštel je na obroncima Zahora, na tromeđi općina Busovače, Kiseljaka i Fojnice, iznad mjesta Milodraža, na nadmorskoj visini od 1158 m, po čemu je uz Kozograd, na najvećoj nadmorskoj visini od svih starih gradova u Bosni. Mnogi su vjerovali da Kaštel katastarski pripada Fonici, pa je inicijativu o uvrštavanju ovog lokaliteta na popis nacionalnih spomenika pokrenuo je tijekom svojega mandata fra Nikica Vujica, bivši gvardijan Franjevačkoga samostana u Fojnici. Ispostavilo se da Kaštel pripada Kiseljaku, pa su iz kiseljačke općine nastavili s procesom.